ΠΕΡΙΕΧΟΜΕΝΑ
ΑΠΟΦΑΣΕΙΣ
Άρση (ανάκληση) του χαρακτηρισμού ως μνημείων ή και ως έργων τέχνης των κτιρίων επί της
οδού Μητρ. Αθανασίου 53 και 55 στην Κέρκυρα,
φερόμενης ιδιοκτησίας Ιωσηφίνας - Ελισάβετ
Βίνου, Δημητρούλας - Σπυριδούλας Ροδίτη και
Θεοδώρου Βρυώνη, τα οποία συμπεριλαμβάνονται στο εδάφιο 23 της υπ΄ αρ. πρωτ. ΥΠΠΟ/
ΔΙΛΑΠ/Γ/1529/27033/16.05.1995 υπουργικής απόφα σης, λόγω πλάνης περί τα πράγματα, σύμφωνα
με το άρθρο 6 παρ. 9 του ν. 3028/2002.
Πρόσκληση ιδιοκτητών επικινδύνου κτίσματος
που βρίσκεται στην Τοπική Κοινότητα Σταυρινήδων του Δήμου Σάμου.
ΑΠΟΦΑΣΕΙΣ
Αριθμ. ΥΠΠΟΑ/ΓΔΑΜΤΕ/
ΔΠΑΝΣΜ/205944/20968/1905
(1)
Άρση (ανάκληση) του χαρακτηρισμού ως μνημείων ή και ως έργων τέχνης των κτιρίων επί της
οδού Μητρ. Αθανασίου 53 και 55 στην Κέρκυρα, φερόμενης ιδιοκτησίας Ιωσηφίνας - Ελισά-
βετ Βίνου, Δημητρούλας - Σπυριδούλας Ροδίτη
και Θεοδώρου Βρυώνη, τα οποία συμπεριλαμβάνονται στο εδάφιο 23 της υπ΄ αρ. πρωτ. ΥΠΠΟ/
ΔΙΛΑΠ/Γ/1529/27033/16.05.1995 υπουργικής
απόφασης, λόγω πλάνης περί τα πράγματα, σύμφωνα με το άρθρο 6 παρ. 9 του ν. 3028/2002.
Η ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ
Έχοντας υπόψη:
1. Τις διατάξεις:
α) Του άρθρου 90 του π.δ. 63/2005 (Α΄98) «Κωδικοποίηση της Νομοθεσίας για την Κυβέρνηση και τα κυβερ-
νητικά όργανα», καθώς και ότι από την εφαρμογή των
κανονιστικών αυτών διατάξεων δεν προκαλείται δαπάνη
σε βάρος του κρατικού προϋπολογισμού.
β) Του ν. 2039/1992 (Α΄61) «Περί Κύρωσης της Σύμβασης για την προστασία της Αρχιτεκτονικής Κληρονομιάς
της Ευρώπης».
γ) Του ν. 3028/2002 (Α΄153) «Για την προστασία των
Αρχαιοτήτων και εν γένει της Πολιτιστικής Κληρονομιάς»
ιδίως του άρθρου 6.
δ) Του π.δ. 4/2018 (Α΄ 7) «Οργανισμός Υπουργείου Πολιτισμού και Αθλητισμού» (ΦΕΚ 7/Α΄/22.1.2018).
ε) Του άρθρου 1 του π.δ. 70/2015 (Α΄114) «Ανασύσταση των Υπουργείων... » σχετικά με τη σύσταση Υπουρ-
γείου Πολιτισμού και Αθλητισμού.
στ) Του π.δ. 73/2015 (Α΄116) «Διορισμός Αντιπροέδρου
της Κυβέρνησης, Υπουργών, Αναπληρωτών Υπουργών
και Υφυπουργών».
ζ) Την αριθμ. ΥΠΠΟΑ/ΓΔΔΥΗΔ/ΔΔΑΑΔ/ΤΔΑΔΤΠ/Α1/
272598/33659/30330/23405/6.10.2015 κοινή απόφαση
του Πρωθυπουργού και του Υπουργού Πολιτισμού και
Αθλητισμού για το διορισμό Μετακλητού Γενικού Γραμματέα του Υπουργείου Πολιτισμού και Αθλητισμού (ΦΕΚ
ΥΟΔΔ 706/6.10.2015).
2. Την υπουργική απόφαση ΥΠΠΟ/ΔΟΕΠΥ/ΤΟΠΥΝΣ/
14/3698/20.01.2004 «Οργάνωση και λειτουργία των Συμβουλίων του ν. 3028/2002» (Β΄70).
3. Την κοινή υπουργική απόφαση ΥΠΠΟ/ΓΝΟΣ/
49610/28.11.1990 (ΦΕΚ 743/Β΄/29.11.1990) «Εξαίρεση
από τον περιορισμό των τριών υπογραφών».
4. Την εισήγηση της Διεύθυνσης Προστασίας και Αναστήλωσης Νεώτερων και Σύγχρονων Μνημείων και τα
λοιπά στοιχεία του φακέλου.
5. Την ομόφωνη γνωμοδότηση του Κεντρικού Συμβουλίου Νεωτέρων Μνημείων, σύμφωνα με το αριθ.
13/26.04.2018 πρακτικό, (θέμα 2ο), αποφασίζουμε:
Την άρση (ανάκληση) του χαρακτηρισμού ως μνημείων ή και ως έργων τέχνης των κτιρίων επί της οδού
Μητρ. Αθανασίου 53 και 55 στην Κέρκυρα, φερόμενης
ιδιοκτησίας Ιωσηφίνας - Ελισάβετ Βίνου, ΔημητρούλαςΣπυριδούλας Ροδίτη και Θεοδώρου Βρυώνη, τα οποία
περιλαμβάνονται στο εδάφιο 23 της υπ΄ αρ. πρωτ. ΥΠΠΟ/
ΔΙΛΑΠ/Γ/1529/27033/16.05.1995 υπουργικής απόφασης, λόγω πλάνης περί τα πράγματα, σύμφωνα με το
άρθρο 6 παρ. 9 του ν. 3028/2002.
Για τα υπόλοιπα κτίρια που περιλαμβάνονται στην ανωτέρω υπουργική απόφαση ισχύει η υπ΄ αρ. πρωτ. ΥΠΠΟ/
ΔΙΛΑΠ/Γ/1529/27033/16.05.1995 υπουργική απόφαση.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Ιουνίου 2018
ΤΕΥΧΟΣ  A.A.Π.
Αρ. Φύλλου 121
ΤΕΥΧΟΣ ΑΝAΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 121/07.06.2018
Η παρούσα δεν αποτελεί αναγνώριση κυριότητας ή
τίτλου ιδιοκτησίας.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 25 Μαΐου 2018
Η Υπουργός
ΛΥΔΙΑ ΚΟΝΙΟΡΔΟΥ
Ι
Αριθμ. 825 Φ. 5.18 / 2017 υποφ. 6
(2)
Πρόσκληση ιδιοκτητών επικινδύνου κτίσματος
που βρίσκεται στην Τοπική Κοινότητα Σταυρινήδων του Δήμου Σάμου.
ΔΗΜΟΣ ΣΑΜΟΥ - ΤΜΗΜΑ ΥΠΗΡΕΣΙΑΣ ΔΟΜΗΣΗΣ
Καλούνται οι κληρονόμοι Αναστασίου Θωμά, ιδιοκτήτες ακινήτου που βρίσκεται στην Τοπική Κοινότητα
Σταυρινήδων του Δήμου Σάμου ή οποιοσδήποτε πληρεξούσιος ή αντιπρόσωπος ή συγγενής αυτών, όπως
σύμφωνα με την υπ’ αριθμ. 29400/4-11-1943 απόφαση
του Υπουργού Συγκοινωνίας (ΦΕΚ 218/Β΄/1943), λάβουν
γνώση της υπ’ αριθ. 6/2017 έκθεσης επικινδύνου που
αφορά το συγκεκριμένο ακίνητο και συντάχθηκε από
το Τμήμα Υπηρεσίας Δόμησης του Δήμου Σάμου (Δερβενακίων και Αλέξη - Διοικητήριο, Τ.Κ. 83100, Σάμος,
τηλ.: 2273350454, fax: 2273350458). Η έκθεση επικινδύνου κοινοποιήθηκε στον Πρόεδρο του Τοπικού Συμβου-
λίου της Τοπικής Κοινότητας Σταυρινήδων και τοιχοκολλήθηκε στο ακίνητο.
Σάμος, 31 Μαΐου 2018
Ο Προϊστάμενος
ΓΕΩΡΓΙΟΣ ΚΑΛΟΓΗΡΟΣ

[Source: 20181500121.pdf | Tokens: 4459]